Lesufi se rassisme-raad 'ongrondwetlik' | Maroela Media
Lesufi se rassisme-raad 'ongrondwetlik'
Die LUR vir onderwys in Gauteng, Panyaza Lesufi, se voorgestelde adviserende raad wat onderwysers en leerders moet ondersoek vir rassisme, is ongrondwetlik.
Lesufi het verlede maand aan die Gautengse provinsiale wetgewer gesê dat hy 'n komitee op die been wil bring wat die onderwyssektor in die provinsie vir rassisme sal monitor.
Adv. Anton Alberts, die VF Plus se nasionale voorsitter, het Vrydag gesê volgens die skriftelike antwoord wat die party van Lesufi ontvang het, is die rede vir die skep van die raad omdat wit mense rassisties teenoor swart mense is.
"Geen melding word gemaak van swart op wit rassisme nie. Dit is dus vir die VF Plus baie duidelik dat die raad tot stand gebring word ten einde wit onderwysers en leerders op 'n eensydige wyse te ondersoek sonder dat ag geslaan sal word op omgekeerde diskriminasie en rassisme," het Alberts gesê.
"Die VF Plus beskou dus die skepping van die raad as ongrondwetlik aangesien dit eensydig en arbitrêr diskrimineer teen wit onderwysers en leerders en sal 'n klag hieroor by die menseregtekommissie (MRK) indien."
Alberts sê die beplande verwysingsraamwerk van die voorgenome raad gebruik onder meer voorbeelde soos die uitsluiting van swart leerders uit skole en die gebruik van taal en godsdiens om sekere leerders uit te sluit as rasionaal vir die daarstelling van die raad.
"Dit op sigself dien as bewys dat die voorgenome raad ook gebruik gaan word om sogenaamde data te versamel om nie-Engelstalige skole te teiken om hul taalbeleid te verander op grond van voorvalle van rassisme."
Alberts sê dit is eintlik net sogenaamde ANC-kode om Afrikaanse skole by te kom en alle skole te dwing om meertalig te word, wat weer gaan lei tot uiteindelike Engelstalige skole. Die VF Plus sê hy beskou die voorgenome raad net as 'n instrument wat die vernietiging van Afrikaanse en ander nie-Engelstalige skole moet verhaas.
"Die ironie hiervan is dat Afrikaanse ouers se belastinggeld gebruik word om die raad te skep en sy lede te betaal wat daarop gerig is om hulle taal en kultuur te help vernietig, terwyl Afrikaanse skole alreeds net 6% uitmaak van alle skole in Gauteng.
"Dit is duidelik dat Lesufi se obsessie met rassepolitiek geboorte gegee het aan nog 'n polariserende gedrog, die keer in die vorm 'n Sowjet-era rassismepolisie wat op onskuldige mense spioeneer."
Die VF Plus sê hy gaan alles moontlik doen om die totstandkoming van die raad te stuit.
rassisme VF Plus
Kommer oor talle rooftogte in ooste van Pta
Covid-19-statistieke: Nog 13 000 toets positief
Die wat hierdie raad goedkeur sit met n minderwaardigheids kompleks en dan is alles ook apartheid of oom Jan se skuld….
Dié vent doen/sê enigiets om tog net die media te haal. Wat ń absurde plan nou weer. Hy is rassisme op steroïds. Moenie vir dié vent enige lugtyd gee nie. Hy het sy oog op ń ministerspos. Verwyder hom tog betyds.
So maklik, skei wit en swart skole. Dan is al sy probleme opgelos. Behalwe die slaagsyfer.
Keep op skouer ook so groot soos die Grand Canyon ….
En die "adviserende raad" sal seker ontstaan uit ANC pelle, sal almal swart wees en sal elk oor die R2 miljoen 'n jaar verdien!